เซ็นทรัล รีเทล เปิดบริการใหม่ในมหกรรม 11.11 อะไรบ้างในช่วงวันที่ 7 – 11 พฤศจิกายน 2562
มหกรรม 11.11 ของเซ็นทรัล รีเทลเป็นแคมเปญที่จัดขึ้นมาเพื่อให้ลูกค้าสามารถซื้อสินค้าทั้งหน้าร้านและออนไลน์ของเซ็นทรัล รีเทล และ กลุ่มเซ็นทรัล ตั้งแต่ห้างสรรพสินค้าเซ็นทรัล โรบินสัน ซูเปอร์สปอร์ต เพาเวอร์บาย ออฟฟิศเมท บีทูเอส ซีเอ็มจี ไทวัสดุ บ้านแอนด์บียอนด์ ท็อปส์ เซ็นทรัล ฟู้ด ฮอลล์ แฟมิลี่มาร์ท และมัทสึโมโตะ คิโยชิ โดยสามารถรับสินค้าที่ร้านใน 1 ชั่วโมง และ บริการส่งสินค้าด่วน (Express Delivery) ดังนี้


1. บริการรับสินค้าที่ร้านใน 1 ชั่วโมง (1-hour pick up) จากเพาเวอร์บาย
 ลูกค้าสามารถเลือกสินค้าออนไลน์และรับสินค้าด้วยตัวเองได้ที่ร้านเพาเวอร์บายสาขาที่สะดวกทั่วประเทศภายใน 1 ชั่วโมงหลังจองสินค้า 


2. บริการส่งสินค้าด่วน (Express Delivery) จากเซ็นทรัล แชท แอนด์ ช้อป (Chat & Shop) และท็อปส์ 
ลูกค้าในกรุงเทพฯ สามารถรอรับสินค้าที่สั่งซื้อสินค้าด่วนจากท็อปส์ ให้มาส่งถึงที่ได้ภายใน 2 ชั่วโมงผ่านบริการของแกร็บ (Grab) พันธมิตรด้านการขนส่งของเซ็นทรัล โดยไม่ต้องรอข้ามวัน ส่วนบริการส่งสินค้าด่วนจาก เซ็นทรัล แชท แอนด์ ช้อป ลูกค้าสามารถพูดคุยกับผู้ช่วยส่วนตัวที่คอยให้บริการในการเลือกซื้อสินค้า รวมทั้งให้คำแนะนำสินค้าที่เหมาะกับความต้องการเฉพาะของลูกค้าแต่ละราย ให้ส่งสินค้านั้นถึงมือลูกค้าภายในเวลา 99 นาที สำหรับพื้นที่กรุงเทพฯ และปริมณฑล